**ОБЩИНСКИ СЪВЕТ - ЧИПРОВЦИ**

гр. Чипровци 3460, бул. Петър Парчевич, 45, обл. Монтана

тел. 09554 / 2141

**ДО ГРАЖДАНИТЕ НА ОБЩИНА ЧИПРОВЦИ**

***и заинтересовани лица на територията на общината***

**УВАЖАЕМИ СЪГРАЖДАНИ,**

 Предоставяме на Вашето внимание текст на проекто - изменения в Наредба №9 за реда за придобиване, управление и разпореждане с общинско имущество

 Предоставяме Ви възможност до 20.03.2017г. Да се запознаете с мотивите и с предлагания проект и да направите писмено своите предложения, възражения, сигнали и/или да изразите мнение по така предлаганите правила.

 С текста на предлаганите изменения може да се запознаете в рамките на работното време на общинска администрация - гр.Чипровци, всеки работен ден /от 8.00 до 12.00 часа и от 13.00 до 17.00 часа/ в срок до 20.03.2017г. Публичното обсъждане ще се проведе на 21.03.2017г. от 10.00 часа в голямата заседателна зала на общинска администрация Чипровци. Екземпляри ще се предоставят от техническия секретар на общинския съвет.

 Писмените си предложения може да направите чрез входирането им в деловодството на общината на адрес: гр.Чипровци, бул.”Петър Парчевич” №45, ет.1, стая №103, както и на електронната поща на адрес:**chiprovci@mail.bg**

Дата: 27.02.2017г.

**ЦВЕТАНА ПЕТКОВА**

*Председател на Общински съвет - Чипровци*

**ОБЩИНСКИ СЪВЕТ - ЧИПРОВЦИ**

гр. Чипровци 3460, бул. Петър Парчевич, 45, обл. Монтана

тел. 09554 / 2141

  **МОТИВИ**

за изменение на Наредба №9 за реда за придобиване, управление и разпореждане с общинско имущество, приета с Решение на Общински съвет - гр.Чипровци №494/18.12.2013г.

**Вносител на предложението:** *Председател на Общински съвет - Чипровци*

**Правно основание**: чл.79 от АПК

**Мотиви за измененията**: В община Чипровци до Председателя на Общински съвет е постъпил **ПРОТЕСТ с изх. № 3018/2016г/31.01.2017г**, по смисъла на чл.185, ал.2 предложение второ във връзка с ал.1, чл.186,ал.2 във връзка с чл.16, ал.1, т.1 предложение първо от АПК и чл.145, ал.6, изречение първо от ЗСВ от Прокурор от Окръжна прокуратура - гр.Монтана. В протеста се указва с цел защита на обществения интерес да се предвидят изрични разпоредби в Наредба №9, регламентиращи извършване на редакция на някои текстове и допълнение с нови с оглед привеждането в съответствие със законовите разпоредби.

 Предложените нови разпоредби за допълване на действащата Наредба №9 са изцяло съобразени със създадената в Закона за общинската собственост уредба на засегнатите обществени отношения.

**Цел на измененията**: да се изпълни получената препоръка.

**ПРЕДЛОЖЕНИЕ**

**По т. 1 от Протеста на прокурора**

Чл. 4, ал. 1 от Наредба № 9 се изменя и придобива следната редакция:

**Чл. 4.** **(1)** За изпълнение на целите, принципите и приоритетите на мандатната Стратегия, общинският съвет ежегодно, преди приемането на годишния бюджет на общината, по предложение на кмета на общината приема Програма, която съдържа:

## а) прогноза за очакваните приходи и необходимите разходи, свързани с придобиването, управлението и разпореждането с имоти - общинска собственост;

## б) описание на имотите, които се предвижда да бъдат отдадени под наем, да бъдат предложени за продажба, за внасяне като непарична вноска в капитала на търговски дружества, за учредяване на ограничени вещни права, за публично-частно партньорство или за предоставяне на концесия;

## в) описание на имотите, които общината има намерение да предложи за замяна срещу имоти на граждани или юридически лица, с подробно описание на нуждите и вида на имотите, които общината желае да получи в замяна;

г) описание на имотите, които общината има намерение да придобие в собственост и способите за тяхното придобиване;

д) обектите, за изграждането на които е необходимо отчуждаване на частни имоти;

е) обектите по б.”г”, които са от първостепенно значение;

ж) конкретни мерки за подобряване на организацията на работата по управлението на общинската собственост , в това число и на публичния достъп на местната общност до информацията за изпълнението на годишната програма.

**По т. 2 от Протеста на прокурора**

Чл. 15, ал. 1 от Наредба № 9 се изменя и придобива следната редакция:

**Чл. 15.** **(1)** Имоти – публична общинска собственост, с изключение на обектите, подлежащи на концесиониране, могат да се отдават под наем след решение на общинския съвет за срок до 10 години.

**По т. 3 от Протеста на прокурора**

Чл. 41, ал. 3 от Наредба № 9 се изменя и придобива следната редакция:

**Чл. 41.** **(3)** Решението на общинския съвет по предходните алинеи се приема с мнозинство 3 / 4 от общия брой на съветниците.

**ЦВЕТАНА ПЕТКОВА**

***Председател на Общински съвет - Чипровци***